钦定古今图书集成/明伦汇编/人事典/第023卷 > 素问 > 《八正神明论篇》
## 钦定古今图书集成/明伦汇编/人事典/第023卷 > 素问 > 《八正神明论篇》

帝曰：“夫子数言形与神，何谓形？何谓神？愿卒闻之。”

〈注〉形，谓身形。神，谓神气。

岐伯曰：请言形，形乎形，目冥冥，问其所病，索之于经，
慧然在前，按之不得，不知其情，故曰形。

〈注〉所谓形者，观其冥冥而知病之所在也。《邪气篇》曰：“虚邪之中人也，洒淅动形。正邪之中人也微，先见于色，不知于身，若有若无，若亡若存，有形无形，莫知其情。故曰：按之不得，不知其情。”

帝曰：何谓神？岐伯曰：“请言神神乎神，耳不闻，目明心
开而志先慧，然独悟，口弗能言，俱视独见，适若昏昭，
然独明，若风吹云，故曰神。”

〈注〉所谓神者，谓气至之若神也。“耳不闻”者，毋闻人声，以收其精也。目明者，观于冥冥也。志者，心之所之也。言心开而志先慧悟也。“口弗能言”者，得气之妙，不可以言语形容也。“俱视独见”者，众人之所共视，而我独知之也。适，至也，言气志若昏，而我昭然独明也。气至而冇效，效之信，若风之吹云，明乎若见苍天矣。